**Italias Grand Prix 2008** var det fjortende løpet i Formel 1-sesongen 2008. Det ble arrangert den 12.–14. september på Autodromo Nazionale Monza i Italia. Løpet ble vunnet av Sebastian Vettel, som dermed ble den yngste føreren til å vinne et Formel 1-løp. Han var 21 år og 74 dager gammel og slo Fernando Alonsos rekord fra 2003.

Rapport
-------

Sebastian Vettel vant et helt fantastisk løp for Toro Rosso. Vettel demonstrerte sitt enorme talent og leverte en helt utrolig prestasjon i vanskelige forhold på Monza i dag. Vettel, som i kvalifiseringen på lørdag også ble tidenes yngste i pole position, fulgte opp med denne fullstendige uventede seieren og ble tidenes yngste seierherre i Formel 1. Seieren var også Vettels første pallplassering i Formel 1.

Han kjørte et løp som hadde vært Michael Schumacher verdig. Han gjorde ingen merkbare feil og holdt Heikki Kovalainens mye raskere McLaren bak seg fra start og helt til mållinjen.

Sebastian har med dette også levert Scuderia Toro Rosso's første seier noensinne, laget med under 200 ansatte som før 2006 het Minardi som sjelden fikk poeng i løp. Toro Rosso eies i dag av Red Bull. Robert Kubica utnyttet en stor mengde bensin og et godt timet pitstop for å ende på 3.-plass i et løp der han ikke fikk vist seg mye frem. Bak ham kom Alonso inn til en solid 4.-plass etter å ha vært bare den andre til å våge seg ut på intermediate dekk.

Mot slutten av løpet fikk vi potensielt en spennende kamp om femteplassen mellom Heidfeld, Massa og Hamilton bak ham igjen, men ingen fant farten til å kjøre forbi og resultatet forble det samme med Heidfeld foran Massa og Hamilton på en syvende.

Felipe Massa
Felipe Massa lå ann til å gjøre stor skade på Lewis Hamiltons VM-ledelse, men et overraskende tidlig stopp gjorde slutt på spekulasjoner om hans eventuelle seier. Massa kjørte et relativt anonymt løp og endte opp der han startet på en sjetteplass. Lewis Hamilton kjørte til tider svært fort og var i store deler av løpet på vei mot en eventuell seier. McLaren satte ham opp på en 1-stopp strategi, og da han stoppet var han kun et sekund bak løpsleder Vettel. Dessverre ble løpet hans ødelagt da han måtte stoppe en ekstra gang for å få på intermediate dekk, og han endte opp bak Massa til slutt.

Sébastien Bourdais
Mark Webber plukket opp 8.-plass for Red Bull, mens Kimi Räikkönen på 9.-plass var ganske anonym mesteparten av løpet. Merkelig nok satte han en løpets raskeste tider helt mot slutten av løpet, da han var nesten 2 sekunder raskere enn de andre på banen.

Begge Toyotaene lå ann til solide plasser, men fikk løpet ødelagt da de måtte stoppe for å sette på andre dekk. Ellers var en god del kutting av sjikaner, et par snurringer men imponerende nok ingen safety car eller store ulykker.

Sebastien Bourdais var løpets store taper da hans Toro Rosso stoppet under starten, og han begynte løpet en runde bak alle andre.

Klassifisering
--------------

### Kvalifisering

| Pos | Fører | Konstruktør | Del 1 | Del 2 | Del 3 | Grid |
| --- | --- | --- | --- | --- | --- | --- |
| 1 | Tysklands flagg Sebastian Vettel | Toro Rosso-Ferrari | 1.35,464 | **1.35,837** | **1.37,555** | 1 |
| 2 | Finlands flagg Heikki Kovalainen | McLaren-Mercedes | **1.35,214** | 1.35,843 | 1.37,631 | 2 |
| 3 | Australias flagg Mark Webber | Red Bull-Renault | 1.36,001 | 1.36,306 | 1.38,117 | 3 |
| 4 | Frankrikes flagg Sébastien Bourdais | Toro Rosso-Ferrari | 1.35,543 | 1.36,175 | 1.38,445 | 4 |
| 5 | Tysklands flagg Nico Rosberg | Williams-Toyota | 1.35,485 | 1.35,898 | 1.38,767 | 5 |
| 6 | Brasils flagg Felipe Massa | Ferrari | 1.35,536 | 1.36,676 | 1.38,894 | 6 |
| 7 | Italias flagg Jarno Trulli | Toyota | 1.35,906 | 1.36,008 | 1.39,152 | 7 |
| 8 | Spanias flagg Fernando Alonso | Renault | 1.36,297 | 1.36,518 | 1.39,751 | 8 |
| 9 | Tysklands flagg Timo Glock | Toyota | 1.35,737 | 1.36,525 | 1.39,787 | 9 |
| 10 | Tysklands flagg Nick Heidfeld | BMW Sauber | 1.35,709 | 1.36,626 | 1.39,906 | 10 |
| 11 | Polens flagg Robert Kubica | BMW Sauber | 1.35,553 | 1.36,697 |  | 11 |
| 12 | Italias flagg Giancarlo Fisichella | Force India-Ferrari | 1.36,280 | 1.36,698 |  | 12 |
| 13 | Storbritannias flagg David Coulthard | Red Bull-Renault | 1.36,485 | 1.37,284 |  | 13 |
| 14 | Finlands flagg Kimi Räikkönen | Ferrari | 1.35,965 | 1.37,522 |  | 14 |
| 15 | Storbritannias flagg Lewis Hamilton | McLaren-Mercedes | 1.35,394 | 1.39,265 |  | 15 |
| 16 | Brasils flagg Rubens Barrichello | Honda | 1.36,510 |  |  | 16 |
| 17 | Brasils flagg Nelson Piquet jr. | Renault | 1.36,630 |  |  | 17 |
| 18 | Japans flagg Kazuki Nakajima | Williams-Toyota | 1.36,653 |  |  | 18 |
| 19 | Storbritannias flagg Jenson Button | Honda | 1.37,006 |  |  | 19 |
| 20 | Tysklands flagg Adrian Sutil | Force India-Ferrari | 1.37,417 |  |  | 20 |

### Løpet

| Pos | Nr | Fører | Konstruktør | Runder | Tid/Brøt | Startpos | Poeng |
| --- | --- | --- | --- | --- | --- | --- | --- |
| 1 | 15 | Tysklands flagg Sebastian Vettel | Toro Rosso-Ferrari | 53 | 1.26.47,000 | 1 | **10** |
| 2 | 23 | Finlands flagg Heikki Kovalainen | McLaren-Mercedes | 53 | +12,512 | 2 | **8** |
| 3 | 4 | Polens flagg Robert Kubica | BMW Sauber | 53 | +20,471 | 11 | **6** |
| 4 | 5 | Spanias flagg Fernando Alonso | Renault | 53 | +23,903 | 8 | **5** |
| 5 | 3 | Tysklands flagg Nick Heidfeld | BMW Sauber | 53 | +27,748 | 10 | **4** |
| 6 | 2 | Brasils flagg Felipe Massa | Ferrari | 53 | +28,816 | 6 | **3** |
| 7 | 22 | Storbritannias flagg Lewis Hamilton | McLaren-Mercedes | 53 | +29,012 | 15 | **2** |
| 8 | 10 | Australias flagg Mark Webber | Red Bull-Renault | 53 | +32,048 | 3 | **1** |
| 9 | 1 | Finlands flagg Kimi Räikkönen | Ferrari | 53 | +39,468 | 14 |  |
| 10 | 6 | Brasils flagg Nelson Piquet jr. | Renault | 53 | +54,445 | 17 |  |
| 11 | 12 | Tysklands flagg Timo Glock | Toyota | 53 | +58,888 | 9 |  |
| 12 | 8 | Japans flagg Kazuki Nakajima | Williams-Toyota | 53 | +1.02,015 | 18 |  |
| 13 | 11 | Italias flagg Jarno Trulli | Toyota | 53 | +1.05,954 | 7 |  |
| 14 | 7 | Tysklands flagg Nico Rosberg | Williams-Toyota | 53 | +1.08,635 | 5 |  |
| 15 | 16 | Storbritannias flagg Jenson Button | Honda | 53 | +1.13,370 | 19 |  |
| 16 | 9 | Storbritannias flagg David Coulthard | Red Bull-Renault | 52 | +1 runde | 13 |  |
| 17 | 17 | Brasils flagg Rubens Barrichello | Honda | 52 | +1 runde | 16 |  |
| 18 | 14 | Frankrikes flagg Sébastien Bourdais | Toro Rosso-Ferrari | 52 | +1 runde | 4 |  |
| 19 | 20 | Tysklands flagg Adrian Sutil | Force India-Ferrari | 51 | +2 runder | 20 |  |
| Ret | 21 | Italias flagg Giancarlo Fisichella | Force India-Ferrari | 11 | Krasj | 12 |  |

Eksterne lenker
---------------

* (en) 2008 Italian Grand Prix – kategori av bilder, video eller lyd på Commons Rediger på Wikidata

  


|  |  |  |
| --- | --- | --- |
| **Forrige løp** | **Formel 1** | **Neste løp** |
|
| Belgias Grand Prix 2008 | 2008-sesongen | Singapores Grand Prix 2008 |
| Italias Grand Prix 2007 | Italias Grand Prix | Italias Grand Prix 2009 |

Portal: Formel 1